**Paziņojums par lēmumu**

17.06.2025.

Rīgas valstspilsētas pašvaldības Izglītības, kultūras un sporta departamenta (turpmāk – Departaments vai Pasūtītājs) iepirkums “XIII Latvijas Skolu jaunatnes dziesmu un deju svētku Rīgas valstspilsētas pašvaldības dalībnieku ēdināšanas pakalpojumu nodrošināšana” (identifikācijas Nr. RVPIKSD 2025/17) (turpmāk – Iepirkums), ir noslēdzies.

Iepirkumā saņemtie piedāvājumi:

**Daļai Nr. 1 - Ēdināšanas pakalpojumu nodrošināšana - Rīga, Mežaparka Lielā estrāde**

|  |  |  |
| --- | --- | --- |
| **Pretendents** | **Iesniegšanas datums un laiks** | **Finanšu piedāvājums Iepirkuma 1.daļā**  **(EUR bez PVN)** |
| SIA “Baltic Restaurants Latvia” | 10.06.2025 plkst. 16:19 | EUR 58444.20 |

**Daļai Nr. 2 - Ēdināšanas pakalpojumu nodrošināšana - Rīga, Olimpiskais sporta centrs**

|  |  |  |
| --- | --- | --- |
| **Pretendents** | **Iesniegšanas datums un laiks** | **Finanšu piedāvājums Iepirkuma 2.daļā**  **(EUR bez PVN)** |
| SIA “Baltic Restaurants Latvia” | 10.06.2025 plkst. 16:19 | EUR 29203.20 |
| SIA “RS 4” | 10.06.2025 plkst. 14:47 | ~~EUR 5.4~~  EUR 29203.20\* |

*\*Pretendents EISā norādījis piedāvāto vienas vienības cenu (t.i. cenu par porciju), nevis kopējo piedāvāto līgumcenu par visām porcijām (5408) Iepirkuma 2.daļā*

Piedāvājumu izvērtēšanas rezultātā Iepirkuma komisija (turpmāk – Komisija) no visiem kvalifikācijas, tehniskajām un finanšu prasībām atbilstošiem piedāvājumiem izvēlējās saimnieciski visizdevīgāko piedāvājumu.

Pirms izvēlēties saimnieciski visizdevīgāko piedāvājumu saskaņā ar Iepirkuma nolikuma (turpmāk – Nolikums) 9.7.punktā noteiktajiem kritērijiem, Komisija secināja, ka Iepirkuma 1.daļā par saimnieciski visizdevīgāko piedāvājumu tiek uzskatīts SIA “Baltic Restaurants Latvia” saskaņā ar Nolikuma 9.11.punktā noteikto nosacījumu: *“9.11. Ja Iepirkuma daļā tiks iesniegts tikai viens Nolikuma prasībām atbilstošs piedāvājums, tas tiks atzīts par saimnieciski visizdevīgāko, neveicot 9.7.apakšpunktā noteikto punktu piešķiršanu un aprēķinu”*.

Savukārt Iepirkuma 2.daļā katram pretendentam tika aprēķināts piešķirtais punktu skaits Nolikuma 9.7.punktā noteiktajos kritērijos saskaņā ar noteiktajiem punktu piešķiršanas nosacījumiem:

|  |  |  |  |  |
| --- | --- | --- | --- | --- |
| Nr. | **Kritērija nosaukums** | **Maksi-mālais punktu skaits** | **SIA “Baltic Restaurants Latvia”** | **SIA “RS 4”** |
| A | **Izmantotie sertificētie produkti** | 30 | 30 | 17.14 |
| B | **Produktu piegāde videi draudzīgā veidā** | 20 | 20 | 11.43 |
| C | **Pakalpojuma kopējā cena EUR, bez PVN** | 50 | 50 | 50 |
| **Kopā (A+B+C):** | | **100** | **100** | **78.57** |

Komisija konstatēja, ka pretendents, kuram Iepirkuma 2.daļā piešķiramas līguma slēgšanas tiesības saskaņā ar Nolikuma 9.9.punktu ir SIA “Baltic Restaurants Latvia”, jo šim pretendentam saskaņā ar vērtēšanas kritērijiem ir vislielākais punktu skaits (100 punkti).

**Komisija 13.06.2025. sēdē (protokols Nr. 3) pieņēma lēmumu piešķirt Iepirkuma līguma slēgšanas tiesības pretendentam SIA “Baltic Restaurants Latvia” (reģ. Nr. 40003556833):**

**• Iepirkuma 1.daļā “Ēdināšanas pakalpojumu nodrošināšana - Rīga, Mežaparka Lielā estrāde” par līgumcenu līdz EUR 58 445.00 bez PVN (saskaņā ar Nolikuma 10.4.punktu).**

**• Iepirkuma 2.daļā “Ēdināšanas pakalpojumu nodrošināšana - Rīga, Olimpiskais sporta centrs” par līgumcenu līdz EUR 29 204.00 bez PVN (saskaņā ar Nolikuma 10.4.punktu).**